Gansbaai Courant -Roman oor die nuwe Suid Afrika | Xplorio Xplorio
Roman oor die nuwe Suid AfrikaPublished: 24 July 2014, By: Gansbaai Courant, Category: Gansbaai General NewsDie Overbergse skrywer, Piet Schoombie, se jongste boek Vreemdeling in my Vaderland, is pas gepubliseer.
Dit is die skrywer se vyfde publikasie en handel oor baie Suid-Afrikaners se wroeging met die vraag of hulle moet ry of bly. Die meeste lesers sal bekend wees met die realiteit van korrupsie, misdaad en moord in dié boeiende verhaal.
Dit handel oor 'n jong siviele ingenieur wat, as gevolg van regstellende aksie en swart ekonomiese bemagtiging, sukkel om 'n werk in SA te kry.
Gelukkig is sy kundigheid in die buiteland sterk in aanvraag en hy ontvang verskeie gunstige werksaan-biedinge.
Sy besluit of hy oorsee moet gaan al dan nie, word egter bemoeilik deur sy liefde vir en lojaliteit teenoor sy vaderland.
Dié verhaal het allermins ten doel om SA in 'n oordrewe swak lig te stel. Inteendeel, daar word gepoog om die heersende omstandighede in die land lewensgetrou voor te stel en 'n gebalanseerde beeld van die politieke en sosiale spektrum weer te gee.
Positiewe aspekte van versoening en samewerking tussen karakters uit verskillende bevolkingsgroepe kom ook in die verhaal na vore.
Die boek is by Gansbaai Book Exchange en by www.groep7-selfpublish-books.co.za verkrygbaar. SUBSCRIBE TO XPLORIO SHARE THIS POST: Email Facebook Twitter Information